War-lerch marv an dug e 1624 e renas e vab Charles IV, hag e 1633 e chouzañvas an dugelezh distrujoù ar Brezel Tregont Vloaz (1618-1648). E deroù ar bloavezh 1638 e voe tangwallet Lunéville, ha La Tour da dechel betek Nancy. Alese ez eas da Baris e 1639, ma voe lojet el Louvre ha gopret gant ar roue gall Loeiz XIII, a berchenne an daolenn Saint Sébastien soigné par Irène, diwar zorn Georges de La Tour end-eeun.